Taurijski Herson

Taurijski Herson (starogrčki: Χερσόνησος; latinski: Chersonesus; staroslavenski: Корсунь (Korsun); ruski i ukrajinski: Херсонес) je grčka kolonija iz V vijeka p-n.e. i arheološki lokalitet na poluostrvu Krimu, 5 km. zapadno od današnjeg Sevastopolja, Ukrajina. Ime „Taurijski“ dolazi od ranijeg naziva za Krim. Historija Taurijski Herson osnovan je u 5. vijeku p. n. e. kao kolonijalno naselje dorskih Grka, na jugozapadu poluostrva Krima. Naselje i okolina predstavljaju izvanredan primjer drevnog kulturnog pejzaža, koji se sastoji od grčkog polisa i njegovog poljoprivrednog zaleđa nastalih kao dio aktivnosti stanovnika u IV. i III. stoljeću p. n. e. Arheološka istraživanja na lokalitetu počela su još za vrijeme Ruske Imperije - 1827 god, kada je na svijetlo dana izašla djelomično otkrivena slika antičkog Hersona. To je na svom vrhuncu bio grad površine 0.30 km², opasan bedemom dugim oko 3,5 km, debljine od 3,5 do 4 metra i visokim 8 do10 m, ojačan tornjevima visokima i do 12 m. Pronađen je rimski amfiteatar i ranokršćanska bazilika iz VI. vijek]]a, koja je danas poznata kao Bazilika iz 1935 (jer je te godine iskopana). Značajne arheološke ruševine grada položene su na ortogonalnom mrežastom sistemu. Osnovna orijentacija ove ortogonalne mreže nastavlja se na širi pejzaž gdje su sačuvani fragmenti ogromnog sistema razgraničenja zemljišta od 400 jednakih parcela na površini od 10.000 hektara. Drevni grad Herson Taurijski i njegova okolina je izuzetan primjer perifernog centra kretanja ljudi koji je služio kao važna kapija u sjeveroistočne dijelove grčkog trgovačkog utjecaja, uključujući Krim i skitsku državu. Grad je zadržao svoju stratešku ulogu gotovo dva milenijuma i predstavlja jedinstven primjer za kontinuitet i dugovječnost trgovačke ispostave koja povezuje različite crnomorske trgovačke rute. Grad je bio u rukama Skita, Rimljana, Bizantinaca, Hazara, Tatara i na kraju Rusa. U Hersonesu je od Bizantije pravoslavnu veru preuzeo i knez Vladimir, koji se krstio 988. godine u crkvi. Time je pravoslavlje postala i zvanična vjera Rusa. Reference